#JouMenseMyMense, 23 Jun JouMenseMyMense saam met SPAR – Paramedikus, Ruan Heyns, 24 Junie 2020 · GROOTfm 90.5 - iono.fm
JouMenseMyMense saam met SPAR – Paramedikus, Ruan Heyns, 24 Junie 2020
Low quality — 931.8 KB
Ruan Heyns is ‘n ILS paramedikus wat nog regdeur die pandemie sy tyd en reddingsdienste gratis lewer aan die gemeenskappe van onder andere Centurion, Pretoria-Oos, Diepsloot, Mamelodi en Erasmia. Hy betaal self sy voertuig, die diesel, en toerusting - sonder enige vergoeding - terwyl hy elke dag jaag na huisbrande, skietvoorvalle, rooftogte, aanrandings en motorongelukke wat sy eie lewe in gevaar plaas, maar vir die liefde en passie vir die saak
Hannes Bosman, wat self in die nooddienste is en vir Ruan in 2001 ontmoet het waar hulle saam by ‘n hospitaal gewerk het, het vir ons ‘n e-pos gestuur op ‘n dag wat Ruan weer uit was om te help met net R800 in sy sak oor en op sy laaste tenk diesel. Hannes sê: “Ruan is baie hardwerkend, lojaal en ‘n absoute perfeksionis – hy hou daarvan om ‘n ding reg te doen. Hy het ‘n baie klein hartjie, met soveel liefde en omgee vir sy medemens. Kla nooit, altyd vriendelik, liefdevol, sag met pasiënte. Gee en gee en gee sonder om terug te verwag. Hy is ‘n ware voorbeeld van naaste liefde inteendeel, ek het vir my kinder gesê dis hoe mens gee. Soos oom Ruan gee,” vertel Hannes.
Die getuienis van Ruan se lewe is genoeg bewys dat hy dit nie vir erkenning doen nie, maar hierdie vriend en mede-dienswerker van hom wou ‘n dankie hardop sê waar almal dit kan hoor. En daarmee wou ons span van GROOTfm90.5 help – maar ook op ‘n praktiese manier met ‘n R2000 bydrae – al is dit dan vir ‘n volgende tenk diesel - en ook ‘n SPAR geskenkkaart as ‘n dankie van ons JouMenseMyMense projek.
4 Aug Lunch Punch: Crezane Bosch DA lid van Gauteng se Provinsiale Wetgewer oor Tswhane onder administrasie
6 Feb #SlatDieSport 6 Februarie 2020
6 Aug Praat ek luister - Verslawing - Anel Bekker